19-minutter lang Manga-film skudt med iPhone 15 Pro

Apple overraskede onsdag fans japansk manga med en 19 minutter lang kortfilm, lavet af filmskaberen Takashi Miike ved hjælp af kun en iPhone 15 Pro. Eller rettere; en stribe af dem.

Minifilmen Midnight, der er en adaption af af et mindre kendt værk af den legendariske japanske manga-kunstner Osamu Tezuka, er optaget på gaderne i Tokyo.

Historien handler om en taxachauffør der strejfer rundt i Tokyos gader og tilbyder hjælp til dem, der har behov. Filmen følger Midnight, som han hedder, da han hjælper en ung kvinde mod en ond lokal bande, ledet af en endnu ondere chef, der spilles af den anerkendte karakterskuespiller Yukiyoshi Ozawa.

Miike er en af Japans mest produktive instruktører med over 100 spillefilm i bagagen. Han er angiveligt kendt for kendt for “respektløs og opfindsom visuel stil og tempo”.

Han er, ikke overaskende, svært imponeret over kameraerne i iPhone 15 Pro. I en tilhørende making-of-video, som kan ses herunder, siger han, at en mobiltelefon tillader billedkompositioner som slet ikke kan lade sig gøre med traditionelle kameraer.

Midnight havde premiere på Apples Youtube-kanal onsdag og har allerede mere end 100.000 visninger.

Læs også: iPhone 15 Pro anmeldelse: Endnu et skridt på vejen.

https://www.youtube.com/watch?v=qqGmh8pXCPk&t=7s

19-minutter lang Manga-film skudt med iPhone 15 Pro